Konkursi korraldas Tartu Kunstimuuseum ja kokku saabus konkursile 1085 kunstitööd 98 koolist üle Eesti. Nende hulgas oli väga palju nii sisuliselt kui tehniliselt huvitavaid töid, kuid valikusõela läbisid ja näitusele jõudsid neist 101 paremat. Žürii otsustas sel korral osalejate rohkuse tõttu anda 7-10 ja 11-15 aastaste vanuserühmas välja neli preemiat.
Steffy Prants 9.klassist saavutas 11-15 aastaste vanuserühmas IV koha. 1.klassi õpilase Annabel Kraavi joonistus jõudis näitusele 101 parima töö hulka.
Alates 22. veebruarist on Tartu Kunstimuuseumi projektiruumis avatud näitus kooliõpilaste kunstikonkursile „Sõbrad minu elus“ saabunud parematest töödest.
Näitus annab värvika pildi sellest, kuidas koolilapsed ja -noored mõtlevad sõprusest. Erinevates tehnikates valminud kunstitöödesse on jäädvustatud nii parimate sõprade portreed, kui tegevused, mida ühiselt tehakse. Näituselt leiab nii rõõmsaid, tõsiseid kui humoorikaid mõtisklusi sõpruse leidmise ja hoidmise kohta.
Õpetaja Karin Pikk